Author: User
Last saved by: spano
Company: MFSR

Ministerstvo financií
Slovenskej Republiky

K číslu: 332/2003-KM

Materiál na rokovanie
vlády Slovenskej republiky

Dodatok
 k návrhu financovania Etapy č. II prípravy a realizácie významnej investície v regióne Trnava - Juh

Podnet:					                         Obsah materiálu:
na základe úlohy C.6 uznesenia                                             1. Návrh uznesenia vlády
vlády SR č. 1267 z 20.11.2002                                              2. Príloha k uzneseniu
                                                                                               3. Predkladacia správa
 4. Návrh komuniké

Materiál predkladá

Ivan Mikloš
podpredseda vlády 
a minister financií

  Bratislava január 2003

Predkladacia správa

Vláda Slovenskej republiky uložila podpredsedovi vlády a ministrovi financií v spolupráci s podpredsedom vlády a ministrom hospodárstva a  pre správu a privatizáciu národného majetku pripraviť a predložiť na rokovanie vlády návrh financovania Etapy č. II. prípravy a realizácie významnej investície.

Požiadavka na financovanie potrieb zo štátnych zdrojov na predmetný účel v roku 2003 je vyčíslená Ministerstvom hospodárstva SR na 2 216 776 tis. Sk. V materiáli predloženom na rokovanie vlády je riešené zabezpečenie finančných prostriedkov vo výške 1 246 020 tis. Sk.   

Vzhľadom na to, že ministerstvo hospodárstva oznámilo vo svojom stanovisku, že je potrebné zabezpečiť v prvom polroku finančné prostriedky vo výške 2 054 000 tis. Sk a do 30.9.2003 zostávajúcich 162 776 tis. Sk, ministerstvo financií vypracovalo dodatok k návrhu materiálu. V dodatku sa navrhuje zabezpečenie zostávajúcej časti potrebných finančných prostriedkov v sume 970 756 tis. Sk a to plošným viazaním prostriedkov štátneho rozpočtu v hodnote 1,5 % zo základne pre viazanie.

Základňa pre viazanie je znížená o výdavky, na ktoré sa viazanie nevzťahuje. Ide najmä o dávky vyplývajúce zo zákona, záväzky štátu a organizácií k zdravotným poisťovniam, Sociálnej poisťovni a Národnému úradu práce, výdavky rozpočtované na mzdy a výdavky na zmluvu o výkonoch vo verejnom záujme v železničnej doprave. Zo základne pre viazanie sú vyňaté i výdavkové tituly, ktoré sa navrhujú viazať v osobitnom materiáli individuálne.

Ministerstvo financií súčasne navrhuje neuplatniť plošné viazanie v kapitole Ministerstva obrany SR, Všeobecná pokladničná správa, Štátny dlh a Súhrnný finančný vzťah k obciam a vyšším územným celkom.  

VLÁDA SLOVENSKEJ REPUBLIKY

N á v r h
Uznesenie vlády Slovenskej republiky
č. .........
z .................

k dodatku k návrhu financovania Etapy č. II prípravy a realizácie významnej investície v regióne Trnava – Juh

Číslo materiálu:
Predkladateľ:		podpredseda vlády a minister financií 

Vláda

A.	schvaľuje 

  dodatok k návrhu financovania Etapy č. II prípravy a realizácie významnej investície       v regióne Trnava – Juh

B.	súhlasí
            
            B.1. s viazaním rozpočtových výdavkov v sume 970 756 tis. Sk v rozpočtových v  kapitolách  podľa prílohy tohto uznesenia.

B.2. so zmenou v programoch vyplývajúcou z viazania rozpočtových výdavkov podľa bodu B.1 tohto uznesenia

C.	ukladá

	podpredsedovi vlády a ministrovi financií 

C.1. viazať rozpočtové výdavky vo výške 970 756 tis. Sk v príslušných       rozpočtových kapitolách podľa bodu B.1. tohto uznesenia vlády 
					Termín: do 5 dní po schválení uznesenia vlády

C.2. uvoľniť pre rozpočtovú kapitolu Ministerstva hospodárstva SR finančné prostriedky vo výške 970 756 tis. Sk na účely špecifikované v materiáli schválenom uznesením vlády č. 18 z 8. januára 2003.
					Termín: do 5 dní po schválení uznesenia vlády
ministrom
vedúcim ostatných ústredných orgánov štátnej správy 
vedúcim samostatných rozpočtových kapitol

C.3. viazanie výdavkov podľa bodu B.1. premietnuť do záväzných ukazovateľov          štátneho rozpočtu v rozsahu rozpisu rozpočtu kapitoly na rok 2003, zároveň vykonať potrebné zmeny v programoch. Vnútornú štruktúru viazania oznámiť ministerstvu financií.
					T: do 15 dní po schválení uznesenia vlády 

Vykonajú:
podpredseda vlády a minister financií 
ministri
vedúci ostatných ústredných orgánov štátnej správy 
vedúci samostatných rozpočtových kapitol

Návrh

Komuniké

Vláda Slovenskej republiky na svojom zasadnutí dňa ...... schválila Dodatok k návrhu financovania Etapy č. II prípravy a realizácie významnej investície v regióne Trnava – Juh, ktorým sa zabezpečujú potrebné finančné prostriedky.